laion/Wikipedia-Exotic huggingface dataset:
לריסה רובלסקאיה

לריסה רובלסקאיה (ברוסית: Лариса Рубальская; נולדה ב-24 בספטמבר 1945 במוסקבה) היא משוררת סובייטית-רוסית ממוצא יהודי. לריסה רובלסקאיה נולדה במוסקבה למשפחת יהודית. אביה היה יליד וצ'וראישה והאם עם שורשים מפולין. לאחר סיום לימודי בית הספר היא למדה במכון למורים וקיבלה תואר בשפה הרוסית. זמן קצר לאחר מזה היא קיבלה הסמכה כמתרגמת מיפנית. במשך שנים היא עבדה כמתרגמת בנציגויות של עיתונים וחברות טלוויזיה יפניות במוסקבה. בשנת 1983 לריסה רובלסקאיה החלה לפרסם את שיריה. בסך הכל היא כתבה מעל ל-600 שירים. הם בוצעו על ידי זמרים רוסים רבים - אלה פוגצ'ובה, פיליפ קירקורוב, יוסיף קובזון, אלכסנדר מלינין, מיכאיל בויארסקי. זאת תוך שיתוף פעולה עם מלחינים פופולריים רוסים כמו ויאצ'סלב דוברינין, דוד טוכמנוב ונוספים. בשנת 1984 היא זכתה לראשונה בפסטיבל "שיר השנה" בהמשך היא זכתה מספר רב פעמים בפסטיבל זה. היא מופיעה באופן קבוע בתוכניות שונות בטלוויזיה רוסית[דרוש מקור]. מדיה וקבצים בנושא לריסה רובלסקאיה בוויקישיתוף לריסה רובלסקאיה, ביישום טלגרם לריסה רובלסקאיה, ברשת החברתית אינסטגרם לריסה רובלסקאיה, ברשת החברתית טיקטוק לריסה רובלסקאיה, ברשת החברתית VK לריסה רובלסקאיה, סרטונים בערוץ היוטיוב שירים עם מילים של לריסה רובלסקאיה קורות חיים (ברוסית) לריסה רובלסקאיה, במסד הנתונים הקולנועיים IMDb (באנגלית)
רוני לנג

רוני לנג (נולד ב-1 בינואר 1952) הוא כדורסלן עבר ישראלי, ששיחק בין היתר בהפועל פתח תקווה, הפועל רמת גן ובנבחרת ישראל בכדורסל. לנג החל את הקריירה הבוגרת בעונת 1970/1971, בגיל 16 בהפועל פתח תקווה, כאשר רשם הופעה אחת בקבוצה עת הופיעה לראשונה בליגה הבכירה. בתום העונה נשרה הקבוצה לליגה השנייה מהמקום האחרון עם מאזן של 2 ניצחונות בלבד מ-22 משחקים. לאחר ארבע עונות הליגה השנייה, חזרה הקבוצה בעונת 1975/1976 לליגה הראשונה. הקבוצה סיימה במקום ה-7, עם מאזן של 10 ניצחונות ו-14 הפסדים. בעונה שלאחר מכן, לא שרדה את תחילת העונה, וביטלה את השתתפותה בליגה, ובתוך כך עזב לנג את הקבוצה. לנג הוא מלך הסלים של הפועל פתח תקווה בליגה הראשונה בכל הזמנים עם 395 נקודות. בעונת 1976/1977 עבר לנג להפועל רמת גן ושיחק שם שתי עונות. בעונה הראשונה סיימה הקבוצה במקום השני בליגה עם מאזן: 3:17, כאשר ניצחה את מכבי תל אביב 76:81. לנג קלע בממוצע של 17.1 נקודות. בעונתו השנייה שוב סיימה הקבוצה במקום השני בליגה עם מאזן: 4:18, כשגם בעונה זו ניצחה את מכבי תל אביב 87:81. בעונה זו קלע לנג בממוצע של 12.1 נקודות למשחק. בתום העונה עבר לשחק בהפועל שער הנגב ששיחקה בליגה הנמוכות, ושיחק בה עד שנת 1987. בשנת 1977 הוזמן לנג לנבחרת ישראל על ידי מאמן הנבחרת רלף קליין ורשם 6 הופעות. אשתו היא שרה עזריה לנג, כדורסלנית עבר בנבחרת ישראל בכדורסל נשים. פרופיל באתר מנהלת הליגה בכדורסל ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
המטבח הקוריאני

המטבח הקוריאני מבוסס ברובו על אורז, ירקות ובשר. ארוחה קוריאנית טיפוסית יכולה לכלול בין שתיים לשלוש מנות. קימצ'י מוגש כמעט בכל ארוחה. מרכיבים נפוצים נוספים במטבח הקוריאני כוללים שמן שומשום, דו-ג'אנג (מחית שעועית מותססת), רוטב סויה, מלח, שום, ג'ינג'ר, גוצ'וקארו (פתיתי פלפל חריף), גוצ'וג'אנג (מחית פלפל חריף מותססת) וכרוב נאפה. המרכיבים והמנות משתנים מעט ממחוז למחוז בקוריאה. ישנם מספר מנות מהמטבח הקוריאני, שהיו במקור מזוהות עם מחוזות מסוימים בקוריאה, אשר כיום נחשבים למאכלים לאומיים. חלק מהתבשילים נעשים בשיטת "ג'ים". קימצ'י (김치) - ירקות (בדרך כלל כרוב או צנון לבן) אשר הותססו בדרך כלל במי מלח עם אנשובי, זנגביל, שום, בצל ירוק ופלפל צ'ילי. ישנם וריאציות רבות למאכל זה. בולגוגי (불고기) - מאכל העשוי מבשר בקר (לעיתים מבשר חזיר) אשר מהול ברוטב סויה, שמן שומשום, שום ופלפל צ'ילי, אשר מבושל על הגריל. זו מנה עיקרית, ולכן היא מוגשת בדרך כלל יחד עם אורז ומספר תוספות. פירושו המילה בולגוגי בקוריאנית היא "בשר בקר". ביבימבאפ (비빔밥) - מנה פופולרית המורכבת מאורז בשילוב עם ירקות, בקר וביצה, המוגשת יחד עם מעט ממרח פלפל צ'ילי. קלבי (갈비) - צלעות חזיר או בקר המבושלות על מבער גז נייד במרכז השולחן, ומוגשות לרוב יחד עם אורז ותוספות שונות. גימבאפ (김밥) - מנה המורכבת מאורז וירקות קצוצים, יחד עם ביצה, בשר חזיר ודג פולוק (אנ'), המגולגלים באצות אשר נחתכות למספר חלקים. נאנגמיאון (냉면; 冷麵) - מנת זו מורכבת מכמה סוגים של איטריות אשר מוגשים בקערה גדולה עם מרק, ירקות קצוצים, ולעיתים רבות ביצה מבושלת או בשר בקר. גוצ'וצ'אנג (고추장) - מחית פלפל חריף מותסס המשמשת במספר רב של מנות קוראניות. סון (선) - מאכל עשוי מירקות מאודים כמו קישואים, מלפפון, חצילים או כרוב סיני וממולא בבשר. קימצ'י לבן בולגוגי ביבימבאפ גימבאפ חברת הסטרימינג המוכרת נטפליקס פרסמה בשנת 2019 סדרת פרקים תיעודיים הנקראת "אוכל רחוב" שמציגה מאכלי רחוב מסורתיים ממדינות אסייתיות שונות. בסדרה מתועדות 9 ערים במדינות תאילנד, יפן, הודו, אינדונזיה, טאיוואן, סינגפור, וייטנאם, הפיליפינים וכן קוריאה הדרומית. כל פרק מציג את האוכל המסורתי שמוגש במדינות אלו לרוב תוך התמקדות באזור ספציפי ובמסעדנים מקומיים שמכירים את התרבות ואת המנהגים. בפרק השישי של הסדרה, מוצג שוק האוכל התוסס של גוואנג'-ג'אנג המצוי בעיר הבירה סיאול בדרום קוריאה. בפרק מתמקדים בסיפור חייה של אישה מבוגרת שמתפעלת דוכן אוכל בשוק מדי יום במשך שנים. הדוכן מגיש כמה מהמנות המסורתיות של האוכל הקוריאני, לרבות אטריות שמוכנות במקום עצמו, דים סאם ממולא חזיר, הקימצ'י המסורתי וכן סרטנים במרינדת סויה. בעקבות הפרסום הרב של הסדרה, תיירים מכל העולם מגיעים לראות את דוכן האטריות המפורסם שהוצג בפרק, וניתן לזהותו על ידי שלט גדול עם הכיתוב NETFLIX שמוצג בחזיתו. מדיה וקבצים בנושא המטבח הקוריאני בוויקישיתוף "אוכל רחוב", באתר נטפליקס בישול קוריאני, דף שער בספרייה הלאומית
אגדת פרארי

אגדת פרארי (ברוסית: Легенда Феррари) היא סדרת טלוויזיה בלשית היסטורית, בבימויו של קונסטנטין מקסימוב. שידור פרק הבכורה התקיים ב-20 בינואר 2020 ברשת NTV הרוסית. בקרים, קיץ 1920. לאחר ניסיון הלא מוצלח להתנקש בחייו של הברון פיוטר וראנגל ומותם של סוכני סוכנות הביון של הצבא האדום, נזקקו הבולשביקים לתוכנית ערמומית חדשה ליישום "המשימה של קרים". הסוכנת הטובה ביותר מונתה למשימה זו - ילנה גולובובסקאיה, הדוברת חמש שפות. בחצי האי קרים גולובובסקאיה מופיעה כבר בתור אל פרארי, משוררת איטלקית מוכשרת שנולדה בסנקט פטרסבורג. תפקידה הוא לא רק חיסולו הפיזי של ורנגל ועידוד דה-מורליזציה בצבא הלבן, אלא גם ניהול המבצע לחטיפת אוצר הזהב של הצבא הלבן. אך כל התוכניות מופרעות על ידי מקסימיליאן ארמלר הגרמני, עיתונאי בעיתון מקומי, שמתגלה כסוכן המודיעין הבריטי. אולגה פוגודינה - ילנה גולובובסקאיה פאבל דלונג - מקסימיליאן ארמלר, עיתונאי בעיתון מקומי קונסטנטין קריוקוב - יאשה פופוב, עוזרה של ילנה ניקולאי דוברינין - אלוף-משנה גאייב, ראש הריגול הנגדי של המשמר הלבן אלכסנדר בוכארוב - הברון ורנגל, המפקד הראשי ילנה קובלבה - הברונית ורנגל מארק מאליק-מורשקין - פטיה, בנו של הגנרל דמיטרי ישייב - סרן מפקד המטה, ספציבצב אווה אווייבה - ואריה ספסיבצבה סרגיי גורובצ'נקו - קנבסקי, עוזרו של ארמלר פוליה פוליאקובה - ג'ודי יבגני קוריאקובסקי - סמיון אוריצקי אנדריי פרמיאקוב - אנטונוב, מפקד בצבא האדום ניקיטה סלופין - קוברוב, ראש מחתרת סבסטופול איוון קוז'בניקוב - רסקין, סוכן הבולשביקים וסילי סאדיך - ספרונוב, סוכן הבולשביקים סרגיי טזוב - לורד אלינגטון, שגריר בריטניה מיכאיל מוחין - מרגל אנגלי ארטיום מיכלקוב - ברונר "אגדת פרארי", במסד הנתונים הקולנועיים KinoPoisk (ברוסית) "אגדת פרארי", באתר kinopoisk.ru
ואסיליס יראגוטליס

ואסיליס יראגוטליס (ביוונית: Βασίλης γιγαργκούτλης; נולד ב-1973) הוא מאמן כדורסל יווני ואסיליס יראגוטליס נולד וגדל בכיוס, יוון. למד באוניברסיטה לחינוך גופני באתונה. לאחר מכן החל לאמן כדורסל בזמן הלימודים ובהמשך אימן קבוצות של נערים, קדטים ונשים. בשנת 2004 הצטרף יראגוטליס לקבוצתו המקצוענית הראשונה א.א.ק. אתונה תחת המאמן פוטיס קציקאריס. בשנת 2008 עבר יראגוטליס לפריסטרי אתונה ושימש כעוזרו של המאמן תנאסיס סקורטופולוס (אנ'). בשנת 2012 הצטרף כעוזרו של יואניס ספרופולוס לפאניוניוס ששיחקה ביורוקאפ. בשנת 2014 הצטרף יחד ספרופולוס לאולימפיאקוס והיה שותף לזכייתה בשתי אליפויות יוון והעפלה פעמיים לגמר היורוליג. בין השנים 2014 -2016 שימש יראגוטליס כעוזרו של פוטיס קציקאריס בנבחרת יוון, ששיחקה באליפות העולם בכדורסל 2014, אליפות אירופה בכדורסל 2015 ובטורניר הקדם-אולימפי של 2016. בשנת 2017 היה עוזרו של מאמן הנבחרת קוסטאס מיסאס (אנ') באליפות אירופה בכדורסל 2017. לאחר ארבע שנים כעוזר מאמן באולימפיאקוס, בנובמבר 2018 הצטרף יחד עם ספרופולוס למכבי תל אביב. בעונת 2018/2019, זכה עם מכבי תל אביב באליפות ישראל. בעונת 2019/2020, זכה עם מכבי תל אביב באליפות שנייה ברציפות. ב-17 באוגוסט 2020 הודיעה הקבוצה על החתמתו של יראגוטליס ל-3 שנים נוספות. בעונת 2020/2021 זכה כעוזר מאמן בטרבל מקומי אליפות,גביע וגביע ווינר. בפברואר 2022 עזב את מכבי תל אביב אחרי שפוטר יאניס ספרופולוס. מכבי תל אביב אליפויות (3): 2018/2019, 2019/2020, 2020/2021 גביע המדינה בכדורסל (1): 2020/2021 גביע ווינר סל (2): 2020/2021, 2021/2022 פרופיל באתר מנהלת הליגה בכדורסל פגוש את העוזר, אתר מכבי תל אביב פגוש את העוזר, אתר מכבי תל אביב ספרופולוס יחליף את ספאחיה במכבי תל אביב, אתר מנהלת הליגה בכדורסל, 18 בנובמבר 2018 אבי סגל, פנוי לקשר רציני: יאניס ספרופולוס מגיע להיכל, באתר ישראל היום, 18 בנובמבר 2018 משה ברדה, ‏בפעם ה-54: מכבי ת"א אלופת המדינה בכדורסל, באתר ONE‏, 28 ביולי 2020 אהרלה ויסברג‏, רשמית: מכבי תל אביב החתימה את כריס ג'ונס לשנה עם אופציה, באתר וואלה, 16 באוגוסט 2020
יואב אגם

יואב אגם הוא כדורסלן עבר ישראלי, ששיחק בהפועל קריית חיים ומלך הסלים של הקבוצה בכל הזמנים. יואב נולד בקיבוץ יגור ב -17/4/1941, שם גדל והחל לשחק כדורסל בקבוצה המקומית. בהמשך עבר לקבוצת הפועל קריית חיים . בעונת 1964/1965 שיחק אגם לראשונה בקבוצה הבוגרת. באותן שנים עלתה הקבוצה מהליגה השנייה, והייתה קבוצת תחתית. למרות זאת, בנוסף לאגם, שיחקו בה מספר שחקנים בולטים, ובהם, האחים צבי ענבר ודני ענבר, שהיה הקפטן. לאורך כל השנים אגם היה שחקן מרכזי בקבוצה. המיקום הגבוה ביותר שהשיגה הקבוצה בתקופתו של אגם הוא המקום השישי בעונת 1968/1969. נקודות ציון מרכזיות נוספות להן היה שותף אגם הן הניצחון בשנת 1965 בדרבי על מכבי חיפה מסל של אגם מחצי מגרש, שתי שניות לסיום, וכן הניצחון על מכבי תל אביב הגדולה של שנות השבעים, שאותה אימן יהושע רוזין ושיחקו בה תנחום כהן-מינץ, טל ברודי ומיקי ברקוביץ'. בסיום עונת 1974/75 נשרה הקבוצה לליגה השנייה מהמקום ה-13. לאחר 11 עונות בקריית חיים, לקראת עונת עונת 1975/1976 שוחרר מהקבוצה, ועבר לשמש כמאמן-שחקן באליצור חיפה מהליגה השלישית, שם שיחק עוד מספר שנים. סך הכל שיחק אגם 11 עונות בליגה הראשונה, בהן קלע בממוצע 16.8 נקודות למשחק. אגם הוא מלך הסלים של הקבוצה בליגה הראשונה, עם 4308 נקודות. בנבחרת ישראל רשם אגם 2 הופעות. נכון לשנת 2022, יואב אגם ניצב במקום ה 28 ברשימת 'קלעי כל הזמנים בליגת העל' פרופיל, קלעי כל הזמנים, אתר מנהלת הליגה יואב אגם, באתר ארכיון ספסל 2018-2004 פרץ סופר, הספורטאים הגדולים ביותר שצמחו בקריות מאז קום המדינה, אתר mynetkrayot, ‏ 20 באפריל 2018 מרדכי רוזנבלום, המאמנים הרוקדים על כמה חתונות, מעריב, 13 בספטמבר 1976 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
חצר אלכסנדר

האם התכוונתם ל... חסידות אלכסנדר – חצר חסידית שמקורה בעיירה אלכסנדר לודז' שבפולין חצר אלכסנדר (ירושלים) – מתחם בבעלות רוסית בעיר העתיקה בירושלים, שמו העממי "חצר אלכסנדר", ובו שוכנת בין היתר כנסיית אלכסנדר נבסקי
פהיניו

פהיניו (בספרדית: Manuel Fernandez Fernandez;‏ 21 בינואר 1923 – 12 ביוני 2012) היה כדורגלן ספרדי, ששיחק בעמדת החלוץ. פהיניו הצטרף לקבוצה סלטה ויגו בשנת 1943, והפך שם לשחקן הרכב מידי. אף על פי שכבש רק 4 שערי ליגה בעונתו הראשונה, לאחר שקבוצתו חזרה לליגה הראשונה הוא כבש בכל עונה 15 שערים ומעלה עד עזיבתו ממנה. בעונת 1947/48 עזר לה להגיע למיקום הטוב ביותר שלה אי פעם בלה ליגה, מקום רביעי, תוך כדי שהוא גם זוכה בתואר הפיצ'יצ'י עם 21 שערים. בנוסף לכך הוא גם עזר לה להגיע באותה עונה לגמר הגביע הספרדי, אותו הפסידה לסביליה. בקיץ 1948 פהיניו ומיגל מוניוס, ששיחק איתו באותו זמן בסלטה, חתמו בריאל מדריד שם המשיך פהיניו למצוא את הרשת פעמים רבות, וזכה בעונת 1951/1952 בתואר הפיצ'יצ'י השני שלו, לאחר שכבש 28 שערים. עם זאת, הוא איבד את מקומו בסגל לאחר הגעתו של אלפרדו די סטפנו, והביע את תסכולו בכך שמעולם לא יצא לו לשחק לצידו. בכל המסגרות פהיניו כבש 124 שערים ב-143 משחקים. עד פרישתו בשנת 1957, בגיל 34, הוא ייצג בליגה הבכירה את דפורטיבו לה קורוניה, ואת גרנדה בליגה השנייה. הוא היה מאמן בקריירה שלו רק למשך שנה אחת ב-1956, בה אימן את דפורטיבו לה קורוניה. פהיניו ממוקם היום במקום ה-9 בטבלת הכובשים בכל הזמנים של הלה ליגה עם 210 שערים ב-278 הופעות. בנבחרת ספרד ערך פהיניו 3 הופעות במשך 7 שנים. הוא כבש במשחק הבכורה שלו נגד שווייץ, ובמשחקו האחרון כבש צמד נגד אירלנד. שני המשחקים היו משחקי ידידות. פהיניו נולד בשכונת סן פלייאו דה נביה בויגו שבספרד, בשנת 1923. הוא קיבל את כינויו משם משפחתו השני של אביו, פאניו. הוא היה ידוע כקורא נלהב של יצירותיהם של פיודור דוסטויבסקי ולב טולסטוי. הוא נפטר בבירת ספרד, מדריד, ב-12 ביוני 2012, בגיל 89. פהיניו, באתר Transfermarkt פהיניו, באתר BDFutbol פהיניו, באתר National Football Teams פהיניו, באתר FootballDatabase.eu פרופיל המאמן, באתר Transfermarkt
אלהים צוית לידידך בחירך

אלהים צוית לידידך בחירך הוא פיוט לברכת המזון של סעודת ברית מילה, שחיבר רבינו אפרים מבונא. הפיוט נתקבל בקהילות אשכנז המערביות, ונאמר בקהילות אלה בברכת הארץ אחרי המלים "יתברך שמך בפי כל חי תמיד לעולם ועד"; הוא לא נתקבל במנהג אשכנז המזרחי. פיוטים לברכת המזון היו נפוצים למדי בארצות המזרח בימי הפריחה של הפייטנות, ופיוטים רבים כאלה נמצאו בגניזה, אך הם מאוד נדירים בקהילות אירופה, וזה הפיוט היחיד מסוג זה שהגיע למחזורים המודפסים. אמירת הפיוט כנראה נחשבה למאורע חשוב או מיוחד. יוזפא שמש מתאר מקרה בו הוא מל תינוק בימי מגפת דבר בשנת ה'תכ"ו (1666). אחותו של התינוק נפטרה באותו שבוע מהמגפה, ועקב הנסיבות לא התקיימה סעודת ברית. הוא מספר שכדי לא להפסיד הזדמנות לומר את הפיוט, התאספו כמה מבני המשפחה הרחוקים יותר וקיימו סעודה מצומצמת ואמרו בברכת המזון שלה את הפיוט. רבי דוד לידא כתב את שירו "דם ברית" במנגינה של "אלהים צוית". הפיוט בנוי מבתים בני ארבעה טורים, כשבשלושת הטורים הראשונים שבכל בית חתום "אפרים מעיר בונא", והטור הרביעי בכל בית הוא ציטוט מפסוק. הטור השני שבכל בית מסתיים במילים "ברית עולם", וכשאומרים את הפיוט, נהוג שהמוהל הוא המזמן והוא אומר את כל הפיוט בקול רם, והקהל עונים "ברית עולם" בניגון מיוחד. כאשר נוהגים לערוך את הברית באמצעות שני מוהלים, אחד המוהלים מזמן, ושני המוהלים אומרים את בתי הפיוט לסירוגין. ע"פ ישעיה ס, ט שמות טו, כו דברים כב:ז ע"פ תהלים יז:ז ע"פ זכריה ט:י ויקרא יב:ג ע"פ בראשית יז:יג ע"פ תהלים קכו:ב תהלים ג:ט תהלים צב:טו ע"פ ישעיה מ:יז יחזקאל לו:כד שמות טז:טו הוא מופיע בסדר עבודת ישראל, נוסח אשכנז המערבי, עמ' 739 (הלינק לאוצר החכמה, הזמין למנויים בלבד). אשר מתפללים בו רוב מתפללי נוסח אשכנז היום. עיין אצל אברהם מאיר הברמן, "ברכות מעין שלוש ומעין ארבע: פיוטים מתוך הגניזה לברכת המזון", ידיעות המכון לחקר השירה העברית ה (תרצ"ט), עמ' מג–קה, באתר היברובוקס; ובעבודת הדוקטורט של ד"ר אבי שמידמן, "ברכות המזון המפויטות מן הגניזה הקהירית: מבוא ומהדורה מדעית", אוניברסיטת בר-אילן, תשס"ט. ברם, בפיוטי ברכת המזון שבגניזה, יש תמיד פיוט הכולל קטע לכל ברכה משלש הברכות שבברכת המזון מן התורה, ואילו פיוט זה עומד בפני עצמו לברכה השנייה בלבד. במנהגים המוקדמים, היו עוד פיוטים בודדים לברכת המזון במילה ובנישואין, למשל הפיוט "אות מבראשית הוכתרה" לשבת נישואין, המופיע במחזור ויטרי. יוזפא שמש, מנהגים דק"ק וורמיישא - ב, ירושלים תשנ"ב. רבי דוד לידא, סוד ה', אמסטרדם תנ"ד, באתר היברובוקס.
יחסי גרמניה–פרגוואי

יחסי גרמניה–פרגוואי הם יחסי החוץ בין הרפובליקה של פרגוואי והרפובליקה הפדרלית של גרמניה. שתי המדינות כוננו יחסים דיפלומטיים ביניהן ב-1 באוגוסט 1862, אולם היחסים נותקו במהלך מלחמת העולם השנייה, וחודשו שוב ב-1 באוקטובר 1952. גרמניה סייעה לפרגוואי במיוחד לאחר סיום הדיקטטורה בדרך לדמוקרטיה, הן בהתמודדות עם פשעי זכויות האדם שבוצעו במהלך הדיקטטורה והן ברפורמות חוקיות, חלקן מבוססות על המודל הגרמני. דמותה של גרמניה בפרגוואי חיובית במיוחד. מהגרים רבים מגרמניה (נכון לשנת 2018: כ-25,000 איש) תרמו להתפתחות המדינה, ומוכרת מחויבותה של הממשלה הפדרלית לפיתוח ומדיניות תרבות. קשריה של פרגוואי עם האיחוד האירופי, בפרט באמצעות חברותה באזור הסחר החופשי מרקוסור, צמחו בהתמדה בשנים האחרונות. ספרד וגרמניה הן שותפות חשובות במיוחד בין המדינות החברות באיחוד האירופי. חילופי הסחר עם גרמניה מסתכמים בכ-270 מיליון יורו בשנה. בעיקר מיוצאים מגרמניה חלקי רכב, מכונות ומוצרים כימיים (כ-171 מיליון יורו), ולהפך, בעיקר חומרי גלם, בפרט זרעי שמן ופירות, מיובאים מפרגוואי (כ-99 מיליון יורו). אם לוקחים בחשבון משלוחים של חברות סניף גרמניות בברזיל, ארגנטינה או ארצות הברית לפרגוואי, התוצאה היא חדירת שוק גרמנית הרבה יותר. פרגוואי היא אחת המדינות העניות בדרום אמריקה עם חוסר איזון סוציו-אקונומי גדול. אף על פי שרמת העוני ירדה בשנים מאז 2003, נעצרה הירידה בשנים האחרונות, ומספרי העוני הם סביב 20-25% (מתוכם העוני הקיצוני כ-5%). גרמניה ממשיכה בשיתוף פעולה עם פרגוואי בפיתוח תוך התמקדות בפיתוח כפרי וניהול משאבים בר קיימא. לאלו מתווספים אמצעים בתחום ההכשרה המקצועית. מכון התרבות הגרמני-פרגוואי (מרכז גתה) באסונסיון תורם תרומה מוכרת לחיי התרבות של הבירה עם המגוון של קורסי השפה ואירועי התרבות שלה. בשנים האחרונות פרויקטים לשימור התרבות מומנו יותר ויותר על ידי הממשלה הפדרלית הגרמנית. גרמניה מחזיקה בפרגוואי שגרירות באסונסיון ו-3 קונסוליות בסיודד דל אסטה, אנקרנסיון ונאו-חלבשטט. מאידך, פרגוואי מחזיקה בגרמניה שגרירות בברלין ו-4 קונסוליות בפרנקפורט, המבורג, מינכן ושטוטגרט. מדיה וקבצים בנושא יחסי גרמניה–פרגוואי בוויקישיתוף שגרירות גרמניה בפרגוואי אתר על יחסי מדינות
דין מלנקו

דין סימון (באנגלית: Dean Simon; נולד ב-4 באוגוסט 1960) הידוע יותר בשם הבמה שלו, דין מלנקו הוא מתאבק עבר אמריקאי. כיום, הוא מופיע בארגון ההיאבקות All Elite Wrestling‏ (AEW) כמפיק בכיר. הוא מוכר בעיקר בשל תקופתו בארגונים Extreme Championship Wrestling‏ ECW,‏ New Japan Pro-Wrestling ‏ (NJPW),‏ World Championship Wrestling‏ (WCW), ו-World Wrestling Federation‏ (WWF). אף על פי שאף פעם לא כיהן כאלוף עולם, מלנקו נחל הצלחה בארגונים ECW,‏ WCW ו-WWF, שבהם זכה בסך הכל ב-11 אליפויות. מגזין ההיאבקות Pro Wrestling Illustrated דירג אותו במקום הראשון בעולם לשנת 1997, והוא נכנס להיכל התהילה של ההארדקור בשנת 2015. המתאבק דניאל בריאן אמר עליו "המתאבק שגדלתי עליו הוא דין מלנקו". לאחר שפרש מהיאבקות, הוא עבד כסוכן עבור ה-WWE בין השנים 2001 ל-2019. סימון הוא יהודי. לו ולאשתו יש יחדיו שלושה ילדים. הבכורה, לאריסה, נולדה ב-25 בדצמבר 1997. סימון עבר התקף לב במחצית השנייה של שנת 2010. בנובמבר 2013, הוא הובהל לבית החולים ולאחר מכן שוחרר לביתו מהטור האירופי של ה-WWE לאחר שסבל מכאבים בחזה. הישגים בארגון ההיאבקות Extreme Championship Wrestling - ECW אליפות הטלוויזיה של ECW (פעמיים) אליפות הזוגות העולמית של ECW (פעם אחת) - עם כריס בנואה היכל התהילה של ההארדקור שנת 2015 הישגים בארגון ההיאבקות International Championship Wrestling Association - ICWA אליפות במשקל קל כבד של ICWA (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-1 מתוך 500 המתאבקים הטובים ביותר לשנת 1997 הישגים בארגון ההיאבקות Suncoast Pro Wrestling - SPW אליפות הדרום במשקל כבד של SPW (פעם אחת) הישגים בארגון ההיאבקות World Championship Wrestling - WCW אליפות במשקל בינוני של WCW‏ (4 פעמים) אליפות ארצות הברית במשקל כבד של WCW (פעם אחת) אליפות הזוגות העולמית של WCW (פעם אחת) - עם כריס בנואה הישגים בארגון ההיאבקות World Wrestling Federation - WWF אליפות במשקל קל כבד של ה-WWF (פעמיים) הישגים במגזין ההיאבקות Wrestling Observer Newsletter - WON פיוד השנה (1995) - נגד אדי גאררו המתאבק הטכני הטוב ביותר (1996, 1997) מדיה וקבצים בנושא דין מלנקו בוויקישיתוף דין מלנקו, באתר WWE.com להיאבקות מקצועית דין מלנקו, באתר Online World of Wrestling Wrestling With Rosenberg : דניאל בריאן
המוזיאון המוטורי של ריגה

המוזיאון המוטורי של ריגה (בלטבית: Rīgas motormuzejs) הוא המוזיאון הגדול ביותר למכוניות עתיקות במדינות הבלטיות. המוזיאון נמצא בריגה, בירת לטביה ומופעל על ידי יחידה ממשלתית השייכת למשרד התחבורה הלטבי. המוזיאון נוסד בשנת 1989 ביוזמת מועדון המכוניות העתיקות של לטביה (AAK) ובתכנונו של ויקטור ואלגום. בשנת 1992 הפך המוזיאון למוזיאון ממשלתי. באותה שנה הצטרף המוזיאון לאיגוד הבינלאומי למוזיאוני רכב ותקשורת(אנ'). בשנת 2013 נסגר המוזיאון לשיפוצים וכל המכוניות הועברו לתצוגה זמנית בעיר רמבה. ביולי 2016 נפתח המוזיאון מחדש. המוזיאון בנוי על פני 3 קומות של תצוגה בהן מוצגים דגמים ישנים של מרצדס, ב.מ.וו ורולס-רויס לצד מכוניות שיוצרו על ידי Russo-Balt, מפעל המכוניות הסובייטי שפעל בעיר בתחילת המאה העשרים. במקום קיימת תצוגה של "אוסף הקרמלין" - מכוניות שהיו שייכות לבכירים בממשל הסובייטי. מדיה וקבצים בנושא המוזיאון המוטורי של ריגה בוויקישיתוף אתר האינטרנט הרשמי של המוזיאון המוטורי של ריגה סקירת המכוניות המוצגות במוזיאון ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "המוזיאון המוטורי של ריגה".
קלווין נאט

קלווין לאון נאט (באנגלית: Calvin Leon Natt; נולד ב-8 בינואר 1957) הוא כדורסלן עבר אמריקאי, אשר שיחק בליגת ה-NBA בין השנים 1979–1990. בעונת 1984/1985 נבחר להשתתף במשחק האולסטאר כשחקן דנוור נאגטס, וממוצעיו הכוללים לאורך 11 עונותיו ב-NBA הם 17.2 נקודות, 6.8 ריבאונדים ו-2.2 אסיסטים למשחק. אחיו הצעיר קני נאט היה אף הוא כדורסלן מקצועי בין השנים 1980–1989, ומאז שנת 1994 משמש כמאמן כדורסל. נאט נולד בעיר מונרו שבלואיזיאנה, וגדל בבאסטרופ הסמוכה. בין השנים 1975–1979 למד באוניברסיטת לואיזיאנה במונרו, וב-4 עונותיו בקבוצת הכדורסל שלה רשם ממוצעים של 23.9 נקודות ו-11.9 ריבאונדים למשחק. בעונתו האחרונה, 1978/1979, זכה בתואר שחקן העונה של מחוז TAAC, ונבחר לחמישייה השנייה של העונה בליגת המכללות (Second-team All-American). בדראפט ה-NBA‏ 1979 נבחר נאט בבחירה השמינית, על ידי ניו ג'רזי נטס. במחצית הראשונה של עונת הרוקי שלו הצטיין בניו ג'רזי, והעמיד ממוצעים של 19.7 נקודות ו-9.7 ריבאונדים למשחק. בפברואר 1980, לאחר 53 משחקים בלבד עם הנטס, הועבר נאט בטרייד לפורטלנד טרייל בלייזרס בתמורה למוריס לוקאס ושתי בחירות דראפט עתידיות. ב-4 וחצי עונותיו בפורטלנד היה אחד השחקנים הבולטים בקבוצתו, לצד ג'ים פקסון ומייקל תומפסון, ורשם ממוצעים של 17.2 נקודות ו-6.9 ריבאונדים למשחק. ב-4 מתוך 5 העונות העפילו הטרייל בלייזרס לשלב הפלייאוף, אך לאורך התקופה ניצחו סדרת פלייאוף אחת בלבד (1982/1983). לקראת עונת 1984/1985 הועבר יחד עם פאט ליבר, ויין קופר ושתי בחירות דראפט עתידיות לדנוור נאגטס, בתמורה לקיקי ואנדוויי. בעונתו הראשונה בדנוור קלע שיא קריירה של 23.3 נקודות בממוצע למשחק, נבחר להשתתף במשחק האולסטאר של ה-NBA, והוביל את הקבוצה לצד אלכס אינגליש למאזן השני בטיבו באזור המערבי, 52–30. בפלייאוף 1985 גברו הנאגטס על סן אנטוניו ספרס (3–2) ויוטה ג'אז (4–1), בדרך למפגש מול לוס אנג'לס לייקרס בגמר המערב. בסדרה מול הלייקרס המשיך נאט להציג יכולת טובה, עם 22.4 נקודות למשחק, אך קבוצתו הפסידה בתוצאה 1–4 מול האלופה שבדרך. במשחק הראשון של פלייאוף 1986 קלע נאט שיא קריירה של 40 נקודות מול פורטלנד, עליה גברה דנוור בטרם הפסידה מול יוסטון רוקטס בחצי גמר המערב. במשחק הראשון של עונת 1986/1987 סבל נאט מקרע בגיד האכילס של רגלו הימנית, ונאלץ להחמיץ את כל המשך העונה. בעוד שב-7 עונותיו עד לפציעה קלע 18.4 נקודות בממוצע למשחק, ב-4 עונותיו מאז הפציעה שותף ב-65 משחקים בלבד וקלע 7.2 נקודות למשחק. בינואר 1989 נשלח לצד ג'יי וינסנט בטרייד לסן אנטוניו ספרס, בתמורה לדייב גרינווד ודרווין קוק. לאחר 10 משחקים בסן אנטוניו שוחרר נאט מהקבוצה. בעונת 1989/1990, אשר הייתה האחרונה בקריירה שלו, שיחק עבור אינדיאנה פייסרס. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של נאט ב-NBA, באתר basketball-reference.com סטטיסטיקות המכללות של נאט, באתר sports-reference.com רשימת הנבחרים בדראפט 1979, באתר basketball-reference.com נאט נשלח בטרייד לפורטלנד, באתר הניו יורק טיימס, 9 בפברואר 1980 ואנדוויי נשלח בטרייד לפורטלנד, באתר ניו יורק טיימס, 8 ביוני 1984 סטטיסטיקות המשחק בין דנוור לפורטלנד, באתר basketball-reference.com נאט סובל מקרע בגיד אכילס, באתר upi.com,‏ 1 בנובמבר 1986 וינסנט ונאט נשלחים בטרייד לסן אנטוניו, באתר upi.com,‏ 26 בינואר 1989
פקה קיטומקי

פֶּקָּה קִיטוֹמָקִי (בפינית: Pekka Kytömäki; נולד בשנת 1975) הוא משורר פיני. פקה קיטומקי נולד בעיר המנלינה, שבדרום פינלנד. למד במחלקה לאנגלית של אוניברסיטת טמפרה. החל משנת 1999 (עם סיום לימודיו) ועד היום (2020) עובד במשרד תרגום. בשנת 2012, בגיל 37, החל לחבר שירים, ובשנת 2015 יצאה לאור אסופת השירים הראשונה שלו, "ללא הכנה לחורף" (Ei talvikunnossapitoa). אחדים משיריו תורגמו לאנגלית בידי דוֹנַלְד אָדַמְסוֹן וראו אור באסופה דו-לשונית בשנת 2017. תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. קיטומקי מתגורר עם משפחתו בעיר טמפרה, שבדרום-מערב פינלנד. "ללא הכנה לחורף" (2015) "האור בוקע מבעד לחושך" (2016) "החשיבה מגלגלת – שירים חוזרים ונשנים" (2018) "הצתה" (2020) "אישוני ההיסטוריה" (2023) רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 19–29. מדיה וקבצים בנושא פקה קיטומקי בוויקישיתוף פקה קיטומקי, ברשת החברתית פייסבוק חמישה משירי פקה קיטומקי בתרגום רמי סערי לעברית Runoilija Pekka Kytömäki: Sana on terve kun se leikkii, Aamulehti, 22.4.2016 (בפינית) ערך זה הוא קצרמר בנושא אישים ובנושא ספרות. אתם מוזמנים לתרום לוויקיפדיה ולהרחיב אותו.